cyanic-selkie/wikianc huggingface dataset:
Ֆաթավու Սաֆիու
Նվաճումներ
«Շիրակ» ՖԱ «Ասանտե Կոտոկո» Անհատական
Արտաքին հղումներ
Կատեգորիա:Շիրակի ֆուտբոլիստներ Կատեգորիա:Ֆուտբոլիստներ
Լյուկ Քոմբս
Լյուկ Ալբերտ Քոմբս (Luke Combs,), ամերիկացի քանթրի երգիչ և երգերի հեղինակ։ Քոմբսը թողարկել է երկու ալբոմ Columbia Nashville լեյբլում, յոթ սինգլներ, որոնք առաջին հորիզոնական են զբաղեցրել Billboard Country Airplay հիթ-շքերթում ՝ «Hurricane», «When It Rains It Pours», «One Number Away», «She Got the Best of Me», «Beautiful Crazy», «Beer Never Broke My Heart», և «Even Though I'm Leaving» ։
Վաղ տարիներ
Քոմբսը ծնվել է Հյուսիսային Կարոլինայի Շառլոթ քաղաքում և ութ տարեկանում տեղափոխվել Աշվիլ ։ Նա մանուկ հասակից հանդես էր գալիս որպես վոկալիստ։ A. C. Reynolds ավագ դպրոցը հաճախելուց, Քոմբսը ֆուտբոլ էր խաղում և հանդես գալիս տարբեր վոկալային խմբերում, ներառյալ սոլո ելույթները Քարնեգի հոլում։ Հետո, նա սկսել է հաճախել Appalachian State համալսարանը, որտեղ կատարել է իր առաջին քանթրի երաժշտությունը Parthenon կաֆեում։ Ավարտական դասարանում նրան մի ամսից քիչ էր մնացել, և նա թողել է ուսումը, քանթրի երաժշտի կարիերան շարունակելու համար։ Հետո նա տեղափոխվել է Թենեսի նահանգի Նեշվիլ քաղաք, քանթրի կարիերան շարունակելու համար ։
Երաժշտություն
Քոմբսը թողարկել է իր առաջին մինի ալբոմը՝ «The Way She Rides»-ը, 2014 թվականի փետրվարին։ Նույն թվականին նա թողարկել է իր երկրորդ մինի ալբոմը՝ «Can I Get an Outlaw»-ը ։ 2015 թվականին Քոմբսի առաջին սինգլը՝ «Hurricane»-ը, վաճառվել է 15,000 օրինակ առաջին շաբաթվա ընթացքում, և դեբյուտել Billboard Hot Country Songs հիթ-շքերթի 46-րդ հորիզոնականում ։ 2015 թվականի նոյեմբերին Քոմբսը թողարկել է իր երրորդ մինի ալբոմը՝ «This One's for You»-ն։ 2016 թվականին Քոմբսն անվանվել է Նեշվիլի ամենահայտնի «Դիտելու համար արտիստներից» մեկը ։
Քոմբսը պայմանագիր է կնքել Sony Music Nashville-ի հետ և «This One's for You»-ից դեբյուտային սինգլը՝ «Hurricane»-ը, վերաթողարկվել է Columbia Nashville-ի վրա ։ 2017 թվականի մայիսի 15-ին «Hurricane»-ն առաջին հորիզոնական է զբաղեցրել Billboard Թոփ քանթրի ալբոմներ հիթ-շքերթում, մնալով այս հորիզոնականում երկու շաբաթ շարունակ ։
Նրա երկրորդ ալբոմը՝ «What You See Is What You Get»-ը, թողարկվել է 2019 թվականի նոյեմբերի 9-ին ։
Անձնական կյանք
2016 թվականին, Քոմբսը սկսել է հանդիպել Նիկոլ Հոքինգի հետ, և նրանք նշանադրվել են 2018 թվականի նոյեմբերին ։
Արտաքին հղումներ
Կատեգորիա:1990 ծնունդներ Կատեգորիա:Ապրող անձինք Կատեգորիա:Մարտի 2 ծնունդներ Կատեգորիա:Երաժիշտներ այբբենական կարգով Կատեգորիա:Քանթրի երաժշտություն Կատեգորիա:Ամերիկացի երաժիշտներ Կատեգորիա:21-րդ դարի ամերիկացի երգիչներ Կատեգորիա:Ամերիկացի կոմպոզիտորներ
Կոլչուգինո (գյուղ, Սիմֆերոպոլի շրջան)
Կոլչուգինո (Кольчугине, Bulğanaq), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Բուլգանակ, Կրոնենտալ։
2001 թվականի տվյալներով Կոլչուգինո գյուղում բնակվում էր 4 481 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Ֆեչաու (Վերին Լաուզից)
Մտնում է Վերին Շպրեվալդ Լաուզիցի շրջանի կազմի մեջ։ Բնակչությունը 8770 մարդ է (2010 թվականի դեկտեմբերի 31–ի տվյալներով) ։ Զբաղեցնում է 110,22 կմ² տարածք։ Պաշտոնական կոդը՝12 0 66 320։
Բնակավայրում պաշտոնական լեզուն, բացի գերմաներենը, լաուզիցյան լեզուն է ։
Քաղաքը ստորաբաժանվում է 10 քաղաքային համայնքների։
Ծանոթագրություններ
Կատեգորիա:Գերմանիայի քաղաքներ
Սուիր-Աիսովո
Սուիր-Աիսովո (Суир-Аисово, Һуйыр-Айыс), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։
Տելելյույ
Տելելյույ (Телелюй), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 241 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Գրյազինսկի շրջանի բնակավայրեր
Ա. Ի. Պոլեժաևի թանգարան
Թանգարանն Ալեքսանդր Պոլեժաևի կյանքի և ստեղծագործությունների ուսումնասիրության գիտահետազոտական կենտրոն է, բանաստեղծի և նրա ժամանակակիցների պոեզիայի և մատենագրական ստեղծագործությունների պահոց, Ալեքսանդր Պոլեժաևի և Մորդովիայի գրողների գրական ժառանգության քարոզչության կենտրոն ։
Ցուցադրություն
Թանգարանի ցուցադրությունը բաղկացած է հինգ բաժիններից։ Երեք սրահներ նվիրված են Ալեքսանդր Պոլեժաևի կյանքին և գործունեությանը («Ծնունդ, մանկության տարիներ», «Մոսկվայում սովորելու տարիներ», «Պոետի կյանքի վերջին տարիները»), չորրորդ սրահը՝ Մորդովիայի գրողներին, հինգերորդը գրական սրահ է, որտեղ կազմակերպվում են երաժշտական համերգներ, նկարիչների ցուցահանդեսներ և այլ թեմատիկ միջոցառումներ։
Արտաքին հղումներ
Կատեգորիա:Մորդովիայի թանգարաններ Կատեգորիա:2001 հիմնադրումներ Կատեգորիա:Սարանսկի մշակույթ Կատեգորիա:Ռուսաստանի անձնային թանգարաններ
Pray (երգ, Սեմ Սմիթ)
«Pray», անգլիացի երգիչ և երգահան Սեմ Սմիթի երգը։ Գրվել է Սմիթի, Լարենս Դոփսոնի, Դարիլ Փիրսոնի, Թիմբալենդի, Ջոս Վալասքուզի և Ջիմի Նեյփսի կողմից, պրոդյուսերներն են Թիմբալենդը, Նեյփսը և Սթիվ Ֆիթզմորիսը։ Երգը թողարկվել է 2017 թվականի հոկտեմբերի 6-ին՝ Capitol Records-ի միջոցով՝ որպես Սմիթի The Thrill of It All (2017) երկրորդ ստուդիական ալբոմի գովազդային սինգլ  ։ Երգի նոր տարբերակը, որտեղ հանդես է գալիս նաև ռեփեր Logic-ը, թողարկվել է 2018 թվականի մարտի 29-ին՝ որպես The Thrill of It All ալբոմի երրորդ սինգլ ։
Բեքգրաունդ
2017 թվականի հոկտեմբերի 4-ին Սմիթը սոցիալական կայքերում հրապարակում է երգի թիզերը՝ հրապարակման ամսաթվի հետ միասին ։ Դրանից հետո թվիթել է հետևյալ գրությունը․ «Հույս ունեմ հավանեցիք 'Pray'-ը, կարծում եմ այն կդառնա ձեր ընկերը այն մութ գիշերներին, երբ դուք ձեզ միայնակ և ճնշված կզգաք։ Բոլորիդ սիրում եմ շատ» ։ Billboard-ին տված հարցազրույցում նշել է, որ երգի գաղափարը ծագել է այն ժամանակ, երբ Սմիթը, բարեգործական կազմակերպություն War Child-ի հետ գտնվում էր Իրաքում. «Ես հինգ օր անցկացրել եմ Մոսուլում և վերադարձել ճնշված, քանի որ իմացել եմ մի փոքր աշխարհի և ուրիշ մարդկանց ապրելաձևի մասին։ Հիշեցի հանճարեղ Նինա Սիմոնի խոսքերը. շատ կարևոր է կարողանալ պատմել այն ժամանակահատվածի մասին, որտեղ դու ապրում ես։ Ես չեմ արել դա, ես ընդամենը գրել եմ մի փունջ երգեր սիրո մասին։ Այդ պատճառով էլ ես ցանկանում եմ գրել այն մասին, թե ինչպես բացվեցին իմ աչքերը 25 տարեկան հասակում, ինչ է կատարվում աշխարհի մյուս ծայրին, և որ վերջինս ոչ միշտ է հաճելի» ։
Քննադատների արձագանքը
Դանիել Քրեփսը Rolling Stone-ից "Pray"-ը անվանել է «Ավետարանից ոգեշնչված երգ», որը «վերցվել է նոթատետրից, և բարձրաձայնվել Թիմբալենդի բիթի շնորհիվ» ։ Ուինստոն Քուք-Ուիլսոնը՝ Spin ամսագրից, նկատել է, որ այն «կիսով չափ R&B է, կիսով չափ էլ ավետարանական խառնուրդ» ։ Նիք Րեիլին՝ NME-ից գրել է. «Այս հոգին ներթափանցող երգը, որի պրոդյուսերական պարտականությունները վստահվել են Թիմբալենդին, ամբողջական է դառնում իր հզոր բեք վոկալով» ։ Ալեքս Ռոզը՝ Vice ամսագրից, նկարագրել է երգը որպես «ոգով լի դանդաղ տեմպով բալլադ, որը ցույց է տալիս Սմիթի վոկալային հնարավորությունները և մի փոքր ողբերգություն է խնդրում», դա գրելով նա երգը համեմատել է "Too Good at Goodbyes"-ի հետ ։ Լորեն Օ'Նեիլը՝ նույն հրատարակությունից, գրել է, որ այն «հետևում է "Too Good at Goodbyes" երգի կառուցվածքին, այն Սմիթի ձայնը ավելի «գուշակելի» է դարձնում», ինչը նա ամոթալի է համարում ։ Մայք Ուոզը՝ Idolator ամսագրից, գրել է, որ երգը «ներկայացնում է Սմիթի ձայնը՝ հիփ հոփի միջոցով, և վերջապես բացահայտում է երգչին՝ աշխարհի խնդիրների մասին երգելիս» ։
Կենդանի կատարումներ
2017 թվականի հոկտեմբերի 7-ին Սեմ Սմիթը կատարում է "Pray" և "Too Good at Goodbyes" երգերը Saturday Night Live-ի եթերում ։
Անձնակազմն ու պաշտոնները
Տվյալները բերված են Tidal ծառայությունից
Ուիլի Մոսկոնի
Ուիլի Մոսկոնի (Willie Mosconi, ), ամերիկացի արհեստավարժ բիլիարդ խաղացող, ծնվել է Ֆիլադելֆիայում։ Ծնվելիս նրան անվանել են Ուիլյամ Ջոզեֆ Մոսկոնի ։
Կենսագրություն
Մանուկ հասակում կարճ ժամանակ բիլիարդ խաղալուց հետո, Մոսկոնին չէր խաղում մինչև 1931 թվականը։ Առաջին առաջնությունը Ուիլին հաղթել է 1941 թվականին։ Նա չեմպիոնի պատվավոր կոչումը պահել է մինչև 1955 թվականը, բացառությամբ 1943 և1949 թվականների։
1954 թվականին 526 անընդմեջ գնդակ ընդունող Մոսկոնին սահմանեց ռեկորդ ։
1954 թվականի մարտի 19-20-ը Օհայո նահանգի Սպրինգֆիլդ քաղաքում ցուցահանդեսի ժամանակ, Մոսկոնին դարձավ համաշխարհային ռեկորդակի՝ 526 անընդմեջ գնդակ առանց վրիպելու վարման ժամանակ ։
1991 թվականի օգոստոսի 10-ին Մոսկոնին անցկացրեց իր վերջին մարտական խաղը՝ Ջիմի Կարասի դեմ։ Միջոցառումը հյուրընկալվել էր բիլիարդի նկարիչների Birkbeck Twins- ի ՝ Փենսիլվանիայի Հորսհեմ քաղաքում գտնվող Ուիլյամս ռեստորանում։ Երկու խաղացողներին դադարեցվել էին հարցազրույցների համար նախատեսված երկու դարակաշարերը։
Մահացել է 1993 թվականի սեպտեմբերի 12-ին ։
Արտաքին հղումներ
Կատեգորիա:Ամերիկացի մարզիկներ
Իտամբե դու Մատու Դենտրու
Իտամբե դու Մատու Դենտրու (Itambé do Mato Dentro), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 2454 մարդ՝ 2006 թվականի տվյալներով։ Գրավում է 381,066 կմ2 տարածք։ Բնակչության խտությունը կազմում է՝ 6,4 մարդ/կմ2։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Սրբոց Նահատակաց եկեղեցի (Դավթաշեն)
Սրբոց Նահատակաց եկեղեցի, Հայ առաքելական եկեղեցի Հայաստանի Հանրապետության մայրաքաղաք Երևանի Դավթաշեն վարչական շրջանում՝ կամրջի հարևանությամբ։
Պատմություն
Սրբոց Նահատակաց եկեղեցու կառուցումն սկսվել է 1996 թվականին՝ ԱԺ պատգամավոր Ռուբեն Գևորգյանի հովանավորությամբ և վերջինիս առանձատան հարևանությամբ։ Հիմնօրհնեքը կատարվել է 1996 թվականի հուլիսի 31-ին՝ Ամենայն Հայոց կաթողիկոս Գարեգին Ա-ի հայրապետության օրոք։ Առաջին պատարագը եկեղեցում մատուցվել է 2003 թվականի ապրիլի 6-ին։ Սրբոց Նահատակաց եկեղեցին նվիրված է հանուն հավատի և հայրենիքի նահատակված հայ ազատամարտիկների հիշատակին։
Եկեղեցու նախագծի հեղինակն է Լևոն Ումեդյանը։ Եկեղեցին գմբեթավոր է։ Կառուցված է մոխրագույն տուֆից, հատակը, Սուրբ Սեղանը և ավազանը մարմարապատ են։ Եկեղեցու զարդաքանդակներով փայտե դուռը պատրաստել է Արսեն Փանոսյանը ։
Ծանոթագրություններ
ն ն Կատեգորիա:2003 հիմնադրումներ Հայաստանում
(6433) Էնյա
(6433) Էնյա (Enya), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 18-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,386554 ա. մ., առավելագույնը մոտենում է 1,866 ա. մ. հեռավորության վրա և հեռանում 2,9071 ա. մ. ։ Արեգակի շուրջ մեկ ամբողջական պտույտ է կատարում 1346,65 երկրային օրվա ընթացքում, իր ուղեծրով շարժվելով միջինում 0,26733 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,63° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Lista de asteroidi
Դարշիլ Սաֆարի
Դարշիլ Սաֆարի (दर्शील सफारी, Darsheel Safary, ), հնդիկ դերասան։ Նրա դեբյուտային ֆիլմը «Աստղիկները երկրի վրա» ֆիլմն է, որտեղ նա մարմնավորել է դիսլեքսիայից տառապող տղայի։ Սովորել է Մումբայի H.R. College of Commerce and Economics քոլեջում ։ Նրա հայրը` Միտեշ Սաֆարին, 1990 թվականին խաղացել է Chanakya սերիալում` մարմնավորելով գլխավոր հերոս Չանակյայի պատանեկությունը ։
Կարիերա
2007 թվականին նկարահանվել է իր առաջին` «Աստղիկները երկրի վրա» ֆիլմում, որտեղ խաղացել է պրոտագոնիստ Իշաան Նանդկիշոր Ավաստիին։ Դերի համար նրա թեկնածությունը հաստատել է ֆիլմի սցենարիստ և կրեատիվ տնօրեն Ամոլ Գուպտեն 2006 թվականին։ Հարյուրավոր թեկնածուների լսելուց հետո Գուպտեն գտել է Սաֆարիին Շիյամակ Դավարիի «Summer Funk» պարային դպրոցում։ Սաֆարիի խաղը գնահատվել է քննադատների կողմից և նրան կինեմատոգրաֆիական մի քանի մրցանակ ու առաջադրում է բերել։
2007 թվականին հարցազրույցում Դարշիլը հայտարարել է, որ որոշել է ապագայում երգել, պարել և դառնալ կամ բիզնեսմեն, կամ` ոսկերչական իրերի դիզայներ ։ Խաղալով էլի մի քանի ֆիլմերում` նա որոշել է դադար տալ դերասանի կարիերայում և կենտրոնանալ ուսման վրա ։
Նավա (գյուղ, Պալամուսե շրջան)
Նավա (Nava), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 51 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պալամուսե շրջանի բնակավայրեր Կատեգորիա:Էստոնիայի գյուղեր
Զեմո Ամիրնի
Զեմո Ամիրնի (ზემო ამირნი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1450 մետր բարձրության վրա։ Շրջկենտրոն Դուշեթից հեռու է 52 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 66 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Լենինականի մսի-պահածոների կոմբինատ
Լենինականի մսի-պահածոների կոմբինատ, խորհրդային շրջանի սննդի արդյունաբերության ձեռնարկություն Լենինականում (այժմ՝ Գյումրի)։
Սարգիս Սարգսյան (գնդապետ)
Սարգիս Վարագի Սարգսյան (Саркисян Саркис Варакович, 1899 սեպտեմբերի 10, Քուրդուկուլի - ՞), ԽՍՀՄ զինված ուժերի պահեստազորի գնդապետ, Առաջին և Երկրորդ համաշխարհային պատերազմների մասնակից, հայկական ազգային դիվիզիաներից մեկի գնդի հրամանատար, հայ ռազմական արվեստի պատմության մասնագետ, բարձրագույն ուսումնական հաստատությունների դասախոս ։
Լենինականի մսի-պահածոների կոմբինատ
Հիմնադրվել է 1935 թվականին։ Ունեցել է սպանդի, ենթամթերքների, աղիքի, ճարպի, էնդոկրինային, կաշվի աղաբռնվածքի, օգտաթափոնքաալբումինային, երշիկեղենի կիսաֆաբրիկատների, պահածոների (թիթեղյա և փայտյա տարաների բաժիններով) արտադրամասեր, սառնարան։ Արտադրել է միս, երշիկեղենի և ապուխտեղենի՝ ավելի քան 80, կիսաֆաբրիկատների՝ 12, պահածոների 22 տեսակ, մսոսկրային, արյան, ոսկրային ալյուր, ալբումին, տեխնիկան և սննդի ճարպ, պեպսին։
Սարգիս Սարգսյան (գնդապետ)
Կենսագրություն
Ծնվել է 1899 թվականի սեպտեմբերի 10-ին Ռուսական կայսրության Երևանի նահանգի Քուրդուկուլի կամ Ղուրդուղուլի գյուղում (այժմ՝ Արմավիր Արմավիրի մարզում) ։ Գրեթե պատանի հասակում՝ մասնակցել է 1918 թվականի Մայիսյան հերոսամարտերին ։ Հետագայում մասնակցել է նաև՝ 1939-1945 թթ. երկրորդ համաշխարհային պատերազմին ։ Խորհրդային բանակում զբաղեցրել է հայկական դիվիզիաներից մեկի գնդի հրամանատարի պաշտոնը ։ Ծառայել է որպես Հայկական Խորհրդային Սոցիալիստական Հանրապետության Հոկտեմբերյանի (Արմավիրի) շրջանի զինվորական կոմիսար ։ Աշխատել է խորհրդային Հայաստանի բարձրագույն ուսումնական հաստատություններում որպես դասախոս ։
Ընտանիք
Կինը՝ Սիրանույշ Եփրեմի Սարգսյան, դուստրը՝ Ռոզա, որդիները՝ Կառլ և Ֆելիքս։ Ընտանիքը պատերազմի 2-րդ համաշխարհային պատերազմի ժամանակ բնակվել է Երևանում՝ Շոթա Ռուսթավելու փողոցի թիվ 33 տանը ։
Լենինականի մսի-պահածոների կոմբինատ
1935 թվականին ապրանքային արտադրության ծավալը կազմել է 8 228 000, 1976 թվականին՝ 37 108 000 խորհրդային ռուբլի։ Արտադրանքն իրացվել է Հայաստանում, հում ապխտած երշիկն առաքվել է նաև Մոսկվա, Թբիլիսի և այլ քաղաքներ։
Սարգիս Սարգսյան (գնդապետ)
Աշխատություններ
Գնդապետ Սարգիս Վարագի Սարգսյանը հեղինակել է հայոց ռազմարվեստի պատմությանը նվիրված մի եզակի աշխատություն՝ «Հայ ռազմական արվեստի պատմություն» վերնագրով։ Այն հրատարակել է «Հայաստան» հրատարակչությունը, 1969 թվականին, Երևանում։ Հրատարակչության կողմից գիրքը ներկայացվել է հետևյալ բառերով. «Դարեր շարունակ Հայ ժողովուրդը պատերազմներ է մղել իր ազգային անկախության համար, և այդ տևական պատերազմների ընթացքում ձևավորվել ու զարգացել է Հայ ռազմական արվեստը» ։ Սույն աննախադեպ աշխատության հեղինակը՝ պահեստի գնդապետ Ս. Վ. Սարգսյանը, իր աշխատության մեջ հակիրճ շարադրել է հայ ռազմական արվեստի պատմությունը սկսած հայ ժողովրդի պետականության ստեղծումից մինչև 6-րդ դարը ։ Բնական է, որ գնդապետ Սարգիս Վարագի Սարգսյանն իր աշխատությունը նվիրել է հայ բոլոր ռազմիկների հիշատակին, սակայն, լինելով խորհրդային Հայաստանի քաղաքացի, խորհրդային բանակի զինծառայող և զինվորական կոմիսար, հասկանալի պատճառներով ընծայագիրը շարադրել է հետևյալ կերպ. «Խորին, երախտագիտությամբ նվիրում եմ հայ ժողովրդի հերոս զավակների անմար հիշատակին, որոնք զոհվեցին Հայաստանում սովետական կարգեր հաստատելու համար մղած պայքարում և Սովետական Միության Հայրենական մեծ պատերազմի ռազմաճակատներում» ։
Լենինականի մսի-պահածոների կոմբինատ
1971 թվականին արժանացել է ԽՍՀՄ ԺՏՆՑ-ի բրոնզե մեդալի (երշիկեղենի նոր «Խճողակած ռուլետ» տեսակի համար), իսկ 1976 թվականին՝ ՀՍՍՀ ԺՏՆՑ-ի I աստիճանի դիպլոմի։ 1975 թվականին (Բուդապեշտում) և 1976 թվականին (Պրագայում) «Հողը՝ կերակրողը» ցուցահանդեսում ստացել է պատվոգիր և դիպլոմ։ 1974 թվականին կոմբինատին տրվել է հեղինակային արտոնագիր՝ երշիկեղենի գունավորման նոր (առանց նիտրիտի կիրառման) մեթոդի համար։
Սարգիս Սարգսյան (գնդապետ)
Աշխատության կառուցվածքը
Գնդապետ Ս. Վ. Սարգսյանի «Հայ ռազմական արվեստի պատմություն» աշխատությունը կազմված է Ներածությունից և 10 գլուխներից։
Սուրբ Երրորդության եկեղեցի (Ֆրեզնո)
Սուրբ Երրորդության եկեղեցի (արևմտ․հայ․՝ Ֆրեզնոյի Սուրբ Երրորդություն եկեղեցի, անգլ․՝ Holy Trinity Church), գործող Հայ առաքելական եկեղեցի ԱՄՆ-ի Կալիֆոռնիա նահանգի Ֆրեզնո քաղաքում։ Հիմնադրվել է 1914 թվականին։ Եկեղեցին համարվում է Ամերիկայի ամենահին հայկական եկեղեցիներից մեկը, և Ամերկիայի առաջին հայ եկեղեցին, որը ներառում է իր մւ հայկական ավանդական ճարտարապետություն։
Սարգիս Սարգսյան (գնդապետ)
Ծանոթագրություններ
Կատեգորիա:Սեպտեմբերի 10 ծնունդներ Կատեգորիա:Հայ պատմաբաններ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Առաջին համաշխարհային պատերազմին մասնակցած հայեր Կատեգորիա:Ռազմական պատմություն Կատեգորիա:Ռազմարվեստի պատմություն Կատեգորիա:Ռազմական արվեստ Կատեգորիա:Հայ գնդապետներ Կատեգորիա:Հայ սպաներ
Սուրբ Երրորդության եկեղեցի (Ֆրեզնո)
Նախապատմություն
Հայերը Ֆրեզնոյում հաստատվել են 1870-ականների սկզբին։ Հայ առաքելական և ավետարանական եկեղեցիեների առաջին համատեղ պատարագը տեղի է ունեցել 1883 թվականին՝ Ֆրեզնոյի Առաջին միաբանության եկեղեցում։ Այնուհետև Հայր Ահարոն Մելքոնյանի կողմից վարձակալած եկեղեցում տեղի ունեցան համատեղ հայկական ծիսական արարողություններ։ 1899 թվականին ծխականների թիվը հասավ 150-ի, և ընդհանուր ժողովը որոշեց կառուցել առանձին եկեղեցի։ 1900 թվականի ապրիլի 1-ին Ֆ և Մոնթերեյ փողոցների անկյունում հիմնվեց Սուրբ Երրորդություն եկեղեցին։ Եկեղեցու փայտե կառույցի կառուցապատումը ավարտվեց վեց ամսում, իսկ օծումը տեղի ունեցավ 1900 թվականի հոկտեմբերի 1-ին եպիսկոպոս Հովսեփ Սարաճյանի կողմից։ Եկեղեցին ԱՄՆ-ում կառուցված երկրորդ հայկական եկեղեցին էր Մասաչուսեթս նահանգի Ուսթըր քաքղաքի Սուրբ Փրկիչ եկեղեցուց հետո։ Եկեղեցուն հարակից մասնաշենքում գործել է հայկական դպրոց, որտեղ սովորել է 85 աշակերտ։ 1910 թվականին Ֆրեզնոյում ապրում էր մոտ 4000 հայ։
Լենինականի մսի-պահածոների կոմբինատ
1988 թվականի Սպիտակի երկրաշարժից հետո գործարանն այլևս չի գործում։
Սուրբ Երրորդության եկեղեցի (Ֆրեզնո)
Ներկայիս եկեղեցին
1911 թվականին եկեղեցու հոգաբարձուները որոշեցին հող գնել, որ ավելի մեծ եկեղեցու կառուցման համար։ 1912 թվականին Մ փողոցի և Վենտուրա պողոտայի անկյունում 3000 ԱՄՆ դոլարով հողատարածք է գնվել։ Եկեղեցին ավերվել է 1913 թվականի հուլիսի 9-ին հրդեհի պատճառով և նոր եկեղեցու հիմնումը տեղի ունեցավ 1913 թվականի նոյեմբերի 1-ին, իսկ հիմնաքարը դրվեց 1914 թվականի հունվարի 4-ին։ Առաջին Սուրբ Պատարագը (արևմտ․հայ․՝ Բադարակ) տեղի ունեցավ նկուղում, Ծաղկազարդի օրը, 1914 թվականի ապրիլի 12-ին։ Շինարարության արժեքը կազմել է ԱՄՆ $22,594.84 ԱՄՆ դոլար։ Օծումը տեղի է ունեցել 1914 թվականի դեկտեմբերի 13-ին Բոստոնի եպիսկոպոս՝ Մուշեղ Սերոբյանի մատուցմամբ ։  Նոր եկեղեցու ճարտարապետն էր Լորենս Գարեգին Կոնը (Կոնդրաջյան), որը հայտնի է նաև որպես Լ.Կ. Կոն ։ Այն դարձավ ԱՄՆ-ում կառուցված առաջին հայկական եկեղեցին, որն իր մեջ ներառում էր հայկական ավանդական եկեղեցական ճարտարապետությունը ։ Այն տարածքը, որտեղ գտնվում է եկեղեցին, իր պատմական հայ բնակչությամբ հայտնի է որպես « Հայկական քաղաք »: Մինչ 1950-ականների կեսը այն հայաբնակ էր։
Լենինականի մսի-պահածոների կոմբինատ
Կատեգորիա:Գյումրու գործարաններ Կատեգորիա:Հայաստանի արտադրող ընկերություններ
Սուրբ Երրորդության եկեղեցի (Ֆրեզնո)
Հետագա պատմություն
1927 թվականին ստեղծվել է Հյուսիսային Ամերիկայի Հայոց եկեղեցու Արևմտյան թեմը, իսկ Սուրբ Երրորդություն եկեղեցին նշանակվել է որպես թեմի գլխավոր տաճար, եպիսկոպոս Գարեգին Խաչդուրյանը, ով մինչև 1933 թվականը եղել է պաստոր, նշանակվեց որպես եկեղեցուառաջնորդ։
Նյու Յորքում 1933 թվականին ԱՄՆ Արևելյան հայոց թեմի առաջնորդի՝ Լեոն Թուրյանի, սպանությունից հետո սովետամետ մի խումբ դաշնակցականներ առանձնացան Սուրբ Երրորդության եկեղեցուց և ձևավորեցին Սուրբ Պողոս եկեղեցին, որը կառուցվեց Մայր Աթոռ Սուրբ Էջմիածնի համաձայնությամբ 1939 թ․ ։
1956 թվականին եկեղեցուն կից կառուցվել է նոր շենք, որը պարունակում է սրահ, խոհանոց և դասասենյակ։
1986 թվականի հուլիսի 31-ին գրանցվել է ԱՄՆ-ի պատմական վայրերի ազգային գրանցամատյանում ։
Ներկայումս Սուրբ Երրորդության եկեղեցին Ֆրեզնոյի տարածքում գտնվող վեց հայկական եկեղեցիներից մեկն է։ Եկեղեցում գործում է կիրակնօրյա դպրոց ։
Ճարտարապետություն
Եկեղեցու ճարտարապետն է Լոուրենս Գարեգին Կոնը (Կոնդրաջյան), որը հայտնի է նաև որպես Լ.Կ. Կոն։ Այն համատեղում է ամերիկյան ռևիվալիզմը  և հայկական ավանդական ճարտարապետությունը։ Մուտքը կառուցված է բոզար ոճով, եկեղեցու արտաքին մասը հիմնականում աղյուսապատ է, իսկ երկու գմբեթները՝ ցինկապատ թիթեղից։  Մուտքը բոզար ոճով է կառոըցված։  Արտաքին մասը հիմնականում աղյուսավորված է, իսկ երկու գմբեթները ՝ ցինկապատ թիթեղից ։
Եկեղեցին լայնությունը 22 մետր է, երկարությունը 31 մետր և բարձրությունը 21 մետր։ Եկեղեցին ունի 660 նստատեղ ։
Եկեղեցին զբաղեցնում է ընդհանուր 1,138 մ² տարածք, ունի նկուղ, գլխավոր հարկ և պատկերասրահ, իսկ ինտերյերը ամբողջությամբ ներկված է բեժ գույնով։ 1982 թվականին Քերո Անտոյանը որմնանկարներ է նկարել չորս առագաստների վրա։ Եկեղեցին կան Հիսուս Քրիստոսի, Մարիամ Աստվածածնի, Սուրբ Սահակ Պարթևի և Սուրբ Մեսրոպ Մաշտոցի սրբապատկերները ։
Բոսնիա և Հերցեգովինայի աշխարհագրություն
Բոսնիա և Հերցեգովինայի ընդերքը հարուստ է բոքսիտներով, պղինձով, ցինկով, կապարով, քրոմիտով, կոբալտով, մանգանով, գորշ ածխով, արծաթով, սնդիկով, աղով։ Բնական հանածոներից նաև կարել է նշել ավազը, կավը, գիպսը և այլն։
Բոսնիա և Հերցեգովինայի կլիման հիմնականում չափավոր ցամաքային է՝ մեղմ ամառներով և ցուրտ ձմեռներով։ Հուլիսյան միջին ջերմաստիճանը դաշտավայրերում կազմում է 19-21°С, իսկ լեռներում՝ 12-18°С։ Հունվարյան միջին ջերմաստիճանը դաշտավայրերում տատանվում է 0°С-ից մինչև -2°С, իսկ լեռներում՝ 4°С-ից -7°С։ Տարվա ընթացքում դաշտավայրերում թափվում են 800-1000 մմ տեղումներ, իսկ լեռներում՝ 1500-1800 մմ։ Հարավում և հարավ-արևմուտքում գերակշռում է մերձարձադարձային միջերկրածովյան կլիման։ Այս տարածքում ամառը չոր է և շոգ, իսկ հուլիսյան միջին ջերմաստիճանը 25°С է։ Ձմեռը խոնավ է և տաք, իսկ հունվարյան միջին ջերմաստիճանը 5°С է։ Տարվա ընթացքում տեղումների քանակը հասնում է մինչև 1600 մմ։
Ծանոթագրություններ
Կատեգորիա:Բոսնիա և Հերցեգովինայի աշխարհագրություն
Գծային ծրագրավորում
Գծային ծրագրավորում, կիրառական մաթեմատիկայի ճյուղ, որը զբաղվում է մաթեմատիկական մեթոդների և օպտիմալացման խնդիրների ալգորիթմերի մշակմամբ n-չափանի էվկլիդյան վեկտորական տարածության մեջ, որը սահմանափակված է գծային անհավասարումներով և հավասարումներով։
Գծային ծրագրավորումը (ԳԾ) ուռուցիկ ծրագրավորման մասնավոր դեպք է, որն էլ իր հերթին հանդիսանում է մաթեմատիկական ծրագրավորման մասնավոր դեպք։ Միաժամանակ այն հանդիսանում է ամբողջաթիվ ծրագրավորման և ոչ գծային ծրագրավորման մի շարք մեթոդների ստեղծման հիմք։ Ընդհանրացված գծային ծրագրավորում է համարվում նաև կոտորակա-գծային ծրագրավորումը։
Գծային ծրագրավորման մի շարք հատկություններ կարելի է մեկնաբանել նաև որպես բազմանկյան (բազմանիստ) հատկություններ, երկրաչափորեն ձևակերպել և ապացուցել։
Պատմություն
Տնտեսագիտության մեջ մաթեմատիկական հետազոտությունները կատարվել են դեռ 19-րդ դարում։ Մաթեմատիկական անալիզում արտադրության ընդլայնման կազմակերպումը իրականացվում էր երկրաչափական առնչությունների միջոցով՝ օգտագործելով դիֆերենցիալհաշիվների մեթոդը։ Դա հնարավորություն էր տալիս կազմել ամբողջական պատկերացում խնդիրների մասին։ Տնտեսության զարգացումը պահանջում էր քանական ցուցանիշներ, և 1920 թվականին ստեղծվեց միջոլորտային հաշվեկշիռ (ՄՈՀ)։ Այն ծառայում էր մաթեմատիկական մոդելների ստեղծման և ուսումնասիրության համար։ ՄՈՀ-ի ուսումնասիրությունները 1924-1925 թվականներին էականորեն ազդեցին ԽՍՀՄ տնտեսագետ և վիճակագիր Վ․ Վ․ Լեոնտևի աշխատանքի վրա։ Նա մշակել է արտադրության և դրա բաշխման միջճյուղային մոդելներ ։
1939 թվականին Լ․ Վ․ Կանտորովիչը հրատարակեց «Արտադրության կազմակերպման և պլանավորման մաթեմատիկական մեթոդները» աշխատությունը, որտեղ ձևակերպված էին սահմանափակումներով էքստրեմումի խնդիրների նոր դաս և դրանց լուծման արդյունավետ մեթոդները՝ այդ ձևով հիմք հիմք դնելով գծային ծրագրավորման հիմունքներին։
Այսպիսի մեթոդների ուսումնասիրությունը հանգեցրեց գծային ծրագրավորման նոր ճյուղի ստեղծմանը և նոր էջ բացեց տնտեսա-մաթեմատիկական մեթոդների զարգացման մեջ։
«Ծրագրավորում» տերմինը այս դեպքում պետք է հասկանալ որպես «պլանավորում»։ Այն շարունակվել է ուսումնասիրվել 1940-ական թվականների ընթացքում Ջորջ Դանցիգի՝ գծային ծրագրավորման հիմնադիրներից մեկի կողմից, դեռ այն ժամանակ, երբ համակարգիչները չէին օգտագործվում գծային խնդիրների լուծման համար։
Խնդիրները
Ընդհանուր (ստանդարտ) ԳԾ խնդիր կոչվում է գծային նպատակային ֆունկցիայի մինիմումի արժեքի որոշումը իսկ անհավասարությունների տեսքով սահմանափակումները կոչվում են Գծային ծրագրավորման հիմնական խնդիր
Հիմնական խնդիրը կարելի է բերել կանոնական տեսքի նոր փոփոխականների ավելացման միջոցով։
Գծային ծրագրավորման ընդհանուր տեսքի խնդիրները կարող են բերվել համարժեքորեն կանոնական և ընդհանուր տեսքի անհավասարությունները հավասարություններով փոխարինելով և հակառակը։
Խնդրում մաքսիմումի արժեքի որոշումը կարելի է հեշտորեն գտնել փոխելով c գործակիցների նշանները։
Գծային ծրագրավորման երկակի խնդիրներ
Յուրաքանչյուր հետևյալ տեսքի ԳԾ խնդիր
կարելի է համապասխանեցնել մեկ ուրիշ ԳԾ խնդրի հետ,որը կոչվում է երկակի խնդիր։ Ուղիղ և երկակի խնդիրների կապը այն է, որ գտնելով մեկի լուծումը՝ ուղղակիորեն կարելի է գտնել նաև մյուսինը։ Երկակի և ուղիղ խնդիրների կապը հետևյալն է՝
Եթե x և y վեկտորները ուղիղ և երկակի խնդիրների թույլատրելի լուծումներն են, ապա, ընդ որում հավասարությունը հաստատվում է միայն և միայն այն դեպքում, երբ x և y վեկտորները օպտիմալ լուծումներ են։ Եթե խնդիրներից որևէ մեկի նպատակային ֆունկցիան սահմանափակ չէ (ուղիղ խնդրի դեպքում վերևից,երկակիի դեպքում՝ ներքևից), ապա մյուս խնդրի թույլատրելի արժեքների տիրույթը դատարկ է։
Երկակի խնդրի այս հատկությունը թույլ են տալիս կրճատել լուծման համար պահանջվող ժամանակը, եթե ստիպված ենք լինում լուծել շատ փոփոխականներով խնդիրներ։ Այդ դեպքում, լուծելով երկակի խնդիրը և գտնելով նրա հենային պլանը, կարող ենք գտնել դրան համապատասխան ուղիղ խնդրի հենային պլանը, հետևաբար նաև լուծել խնդրի լուծումը։
Արտաքին հղումներ
Կատեգորիա:Գծային ծրագրավորում Կատեգորիա:Երկրաչափական ալգորիթմներ
Գյուդալի
Գյուդալի, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Բարսելոնա
Բարսելոնա (իսպաներեն՝ Barcelona), քաղաք Իսպանիայում, հանդիսանում է երկրի երկրորդ մեծագույն քաղաքը և Կատալոնիայի մայրաքաղաքը ։ Ամենամեծ տուրիստական կենտրոններից է Եվրոպայում։ Բնակչությունը կազմում է 1 615 908 մարդ։ Բարսելոնան երկրորդ քաղաքն է բնակչության թվով Մադրիդից հետո, և 10-րդն է Եվրոպական Միությունում։ 2010 թվականի մարտին դարձել է Միջերկրական միության մայրաքաղաքը. այդ միության անդամ են 43 երկիր։ Բարսելոնան համարվում է Կատալոնիա ինքնավար մարզի մայրաքաղաքը։ Բարսելոնայի քաղաքային տարածքը ձգվում է քաղաքի վարչական շրջանի սահմաններից դուրս, քաղաքային տարածքի բնակչությունը կազմում է 4.5 միլիոն բնակիչ, համարվում է 6-րդ ամենախիտ բնակեցված քաղաքային տարածքը Եվրոպայում։ Տեղակայված է Միջերկրական ծովի ափին՝ Լոբրեգատ և Բեսոս գետերի միջև, արևմտյան հատվածում սահմանակից է Սերրա դե Կոլլսերոլա լեռնաշղթային։
Հիմնադրվելով որպես հռոմեական քաղաք՝ հետո այն դարձել է Բարսելոնա նահանգի մայրաքաղաքը։ Արագոնի թագավորությանը միանալուց հետո այն դարձել է Արագոնի թագավորության կարևորագույն քաղաքը։ Պատմության ընթացքում բազմաթիվ անգամներ նվաճվել է, սակայն Բարսելոնան ունի հարուստ մշակութային ժառանգություն և այժմ շարունակում է մնալ կարևոր մշակութային և զբոսաշրջային կենտրոն ։ Հատկապես հռչակավոր են Անտոնի Գաուդիյի և Լուիս Դոմենեկ-ի-Մոնտաների ճարտարապետական աշխատանքները, որոնք ներառված են ՄԱԿ-ի համաշխարհային ժառանգության վայրերի ցանկում։
Բարսելոնայում զարգացած է նաև կրթական համակարգը։ Ամենահայտնին Բարսելոնայի պետական համալսարանն է (հիմնադրվել է 1450թ.)։
Քաղաքի կենտրոն
Իզաբելա II թագուհու իշխանության օրոք քաղաքի պարիսպները փլուզվեցին, ընդունվեց ուրբանիզացիայի պլան,որի արդյունքում առաջացավ, այսպես կոչված,  «Նոր քաղաք» - Էշամպլե։ Կենտրոնը սկսվում է Պալաս Կատալոնիայից և ներառում է քաղաքի կենտրոնական մասը։ Իրար նկատմամբ ուղղահայաց, ուղիղ փողոցների հատումից առաջացել են քառակուսաձև թաղամասեր։ Կատալոնիայի հրապարակը համարվում է Գոթական թաղամասի և Էշամպլեի սահմանների միջնամասը։ Հրապարակի հիմնական փողոցները ձգվում են դեպի Ռոնդա Սան Պերե (Ronda Sant Pere) և Ռոնդա Ունիվերսիտատ (Ronda Universitat): Ronda Universitat- ի և Gran Via խաչմերուկում  հին համալսարանի մասնաշենքն  է, որը կառուցվել է XIX դարի կեսերին։  Կենտրոնի հիմնական մայրուղիներից մեկը Պասեչ Դե Գրասիան (Pacech de Gracia-) է։
Բարսելոնայի ակվարիումը  համարվում է ամենամեծը Եվրոպայում, նրա ստորջրյա ապակե թունելը ամենաերկարն է աշխարհում։
Աշխարհագրական դիրք
Բարսելոնան գտնվում է Պիրենինյան թերակղզու հյուսիս-արևելքում՝ Միջերկրական ծովի ափին։ Կալսեռոլի ափամերձ սարերը ստեղծում են քաղաքի փոքր-ինչ կլոր ֆոնը։ Ամենաբարձր կետի՝ Տիբիդաբոյի սարերի բարձրությունն է 512 մ։ Բարսելոնան փռված է բլուրների վրա։
Կլիմա
Բարսելոնայի կլիման միջերկրական ծովի կլիման է։ Ձմեռը մեղմ և չոր է, իսկ ամառը տաք և խոնավ։ Ամենացուրտ ամիսներն են հունվարը և փետրվարը (միջին ջերմաստիճանը 10 °C), իսկ ամենատաքը՝ հուլիսը և օգոստոսը (միջին ջերմաստիճանը 25 °C)։ Ամենաշատ տեղումները լինում են հոկտեմբերին (մոտ 90 մմ), ամենաքիչը՝ հուլիսին (մոտ 20 մմ)։
Արտքին հղումներ
Կատեգորիա:Եվրոպական քաղաքներ Կատեգորիա:Իսպանիայի քաղաքներ Կատեգորիա:Իսպանիայի համալսարանական քաղաքներ Կատեգորիա:Ամառային օլիմպիական խաղերի մայրաքաղաքներ
Այգեզարդ
Այգեզարդ (նախկին անվանումները` Անաստասավան, Դարղալու), գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 3 կմ արևելք։ Վերանվանվել է Անաստասավան 1949 թ. դեկտեմբերի 1-ին, Այգեզարդ` 1957 թ. դեկտեմբերի 12-ին ։
Պատմություն
Նախկինում ունեցել է Անաստասավան, Դարղալը, Դարիդաղի, Դարղալու Վերին, Թազա Դարղալու անվանումները։ Գյուղը հիմնադրվել է 1831 թ.: Գտնվել է Շահումյան գյուղից ներքև դեպի Արաքսի ափ, որտեղ մինչև վերջերս պահպանվել էին մի քանի ավերակներ, իսկ գյուղի եկեղեցու ավերակների տեղում մի քանի հավատացյալներ 1970-ականներին մատուռ կառուցեցին։ Պատերազմի սկզբին գյուղը տեղահանվել է, մոտակայքում կառուցվել են պաշտպանական կառույցներ, փորվել են խրամատներ, իսկ տներում ապրել են զինվորներ։ Պատերազմից հետո գյուղը միացնում են Մասումլու հարևան գյուղին և վերանվանում Անաստասավան, ի պատիվ Անաստաս Միկոյանի, իսկ 1957 թ. նորից բաժանում և վերանվանում արդեն Այգեզարդ։
Բնակչություն
Ըստ 2005 թ-ի ազգային վիճակագրական ծառայության տվյալների համայնքի բնակչությունը կազմում է 3329 մարդ, որից 48% տղամարդիկ են, իսկ կանայք՝ 52%։ Մինչաշխատունակ տարիքի բնակչությունը կազմում է 23%, աշխատունակ տարիքի ներկայացուցիչները՝ 63%, հետաշխատունակները՝ 14%։
Այգեզարդի բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի 926 տնտեսություն։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Բնակչությունը զբաղվում է այգեգործությամբ, բանջարաբուծությամբ, մեղվաբուծությամբ և դաշտավարությամբ։
Հասարակական կառույցներ
Ունի դպրոց, մշակույթի տուն, գրադարան, մանկապարտեզ։
Ռաֆիկ Օսիպով
Ռաֆիկ Ավանեսի Օսիպով, հայ մանկավարժ։ ԽՄԿԿ անդամ (1938): Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) մասնակից։
Կենսագրություն
Ռաֆիկ Օսիպովը ծնվել է 1918 թվականին Լեռնային Ղարաբաղի Մարտակերտի շրջանի Կուսապատ գյուղում, ուսուցչի ընտանիքում։ 1936 թվականին, ավարտելով Մարտակերտի միջնակարգ դպրոցը, մանկավարժական աշխատանքի է անցել հայրենի գյուղում։ Այնուհետև ավարտել է Բաքվի հեռակա ուսուցչական ինստիտուտը և շարունակել միջնակարգ դպրոցում դասավանդել աշխարհագրություն և պատմություն։ 1938 թվականին Օսիպովը ընդունվել է կուսակցության շարքերը։ Կարմիր բանակ է զորակոչվել 1940 թվականին ։
1941 թվականին ավարտել է ռազմաքաղաքական ուսումնարանը և նշանակվել վաշտի քաղղեկ։ 1942 թվականին ընտրվել է զորամասի կուսկազմակերպության բյուրոյի քարտուղար, 1943 թվականին՝ զորամասի հրամանատարի քաղգծով տեղակալ։ Նացիստական Գերմանիայի և Խորհրդային Միության միջև բռնկված պատերազմի սկզբից նա գործող չորրորդ ռազմաօդային բանակի կազմում մարտերով անցել է Կովկասյան լեռներից մինչև Ռումինիա։ Ցուցաբերած արիության համար Օսիպովը պարգևատրվել է Կարմիր աստղի շքանշանով, «Մարտական ծառայությունների համար» երկու մեդալով ։
Պատերազմի ավարտից հետո Օսիպովը զինվորական ծառայությունը շարունակել է պետական անվտանգության սահմանապահ զորքերում, աչքի ընկնող ծառայությունների համար պարգևատրվել է «Սահմանի պահպանման փառքի մեդալով»։ 1949 թվականին Օսիպովն ավարտել է Վ. Ի. Լենինի անվան ռազմաքաղաքական ակադեմիան և սահմանապահ զորքերում վարել է մի շարք ղեկավար պաշտոններ՝ զորամասի քաղբաժնի պետ, օկրուգային կուսհանձնաժողովի պատասխանատու քարտուղար, օկրուգային քաղբաժնի պետի տեղակալ ։
Զորացրվելուց հետո Օսիպովն անցել է մանկավարժական աշխատանքի։ Եղել է սկզբում սահմանապահների երեխաների Երևանի գիշերօթիկ դպրոցի տնօրեն, այնուհետև շուրջ տասը տարի՝ կուսպատմության և քաղաքատնտեսության ավագ դասատու Երևանի միլիցիայի հատուկ միջնակարգ մասնագիտական դպրոցում։ Պաշտոնաթող գնդապետ Օսիպովը 1980 թվականից շարունակել է մանկավարժական գործունեությունը ՀԽՍՀ լուսավորության նախարարության համակարգում ։
Ալեքսեյ Կարասյով
Ալեքսեյ Ալեքսեևիչ Կարասյով (Алексей Алексеевич Карасёв, ), ռուս գրող, լրագրող, փաստաբան։
Կենսագրություն
Ալեքսեյ Կարասյովը ծնվել է 1834 թվականի փետրվարի 2-ին Օստրովսկայա ստանիցայում, մանկությունն անցկացրել է ծնողների տանը Ուստ-Մեդվեդիցկայա ստանիցայում ։ Սովորել է ծխական և տեղական շրջանային ուսումնարանում, այնուհետև Նովոչերկասկի գիմնազիայում ։ Ուսումնառության ընթացքում սկսել է ստեղծագործել բանաստեղծություն և արձակ։
Ընդունվել է Վ. Կարազինի անվան Խարկովի ազգային համալսարան, սովորել իրավաբանական ֆակուլտետում։ Ղրիմի պատերազմի տարիներին գրել է հայրենասիրական պիես, որը բեմադրվել է Խարկովի թատրոնում ։ Խարկովի համալսարանն ավարտելուց հետո մեկնում է Նովոչերկասկ, որտեղ աշխատում է գյուղացիների կենցաղի բարելավման հանձնաժողովում. պարգևատրվել է արծաթե մեդալով ։
Այնուհետև աշխատել է գյուղացիական գործերով զորական քարտուղարի ներկայացուցիչ ։
1869 թվականից Ալեքսեյ Կարասյովը զբաղվելէ իրավաբանական գործունեությամբ, աշխատում է զորական քաղաքացիական դատարանում, երկու տարի անց ընտրվել է Չերկասկի շրջանի հաշտարար դատավոր։ Հետագայում շրջանային դատարանում 15 տարի շարունակ աշխատել է երդվյալ հավատարմատար (փաստաբան)։ Այնուհետև Ալեքսեյ Ալեքսեևիչը զբաղվել է լրագրողական գործունեությամբ ։
Ալեքսեյ Կարասյովը եղել է Դոնի երկրամասի «Դոնի տեղեկագիր» (1866-1869) և «Դոնի լրագիր» (1873-1879) մասնավոր թերթերի առաջին խմբագիր հրատարակիչը ։ Կարասյովը համարվում է Դոնի պատմության և ժամանակակից կյանքի մասին հոդվածների հեղինակ, որոնք հրատարակվել են Դոնի մարզային վիճակագրական կոմիտեի աշխատություններում և ժողովածուներում, «Պատմական տեղեկագիր», «Ռուսական արխիվ» ամսագրերում, «Նոր ժամանակ», «Ռուսական հաշմանդամ», «Ձայն», «Ս.-Պետերբուրգյան տեղեկագիր» և այլ թերթերում ։
Ալեքսեյ Կարասյովը գրել է ակնարկներ գավառագիտական թեմաներով, այդ թվում` «Դոնի-Ռոստով», «Ատաման Ստեպան Դանիլովիչ Եֆրեմով», «Դոնի ատամանները անցած կես դարում», «Դոնի գյուղացիները», «Վասիլի Դմիտրիևիչ Սուխոռուկով», «Բանաստեղծ Ժուկովսկին Նովոչերկասսկում», «Ատաման Խոմուտով և իշխան Դոնդուկով Կորսակով», «Կարասևների ազգանունը» և այլն ։ Պատմական թեմայով նրա աշխատություններից են` «Խռովություններ Դոնում 1862-1863 թվականներին», «Ատաման Եֆրեմով», «Գնդապետ Գրուզինով», «Չեռնիշևը Դոնում», «Երկու դիակ», «Դոնի հոգեվարքի խոսքը» և այլն, որոնք հրապարակվել են «Ռուսական արխիվում», «Ռուսական հնությունում», «Պետերբուրգյան տեղեկագրերում», «Կազակական զորքերի տեղեկագրում» ։
Մահացել է 1913 թվականի մարտի 22-ին։
Արտաքին հղումներ
Կատեգորիա:Ռուսական Կայսրության լրագրողներ Կատեգորիա:Ռուսական Կայսրության փաստաբաններ Կատեգորիա:Ռուսական Կայսրության գրողներ Կատեգորիա:Խարկովի ազգային համալսարանի շրջանավարտներ
Իտամոժի
Իտամոժի  (Itamogi), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 11 802 մարդ՝ 2006 թվականի տվյալներով։ Գրավում է 236,453 կմ2 տարածք։ Բնակչության խտությունը կազմում է՝ 49,9 մարդ/կմ2։
Պատմություն
Քաղաքը հիմնադրվել է 1872 թվականի հունիսի 24-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Սուլակ (գյուղ, Կրասնոպարտիզանսկի շրջան)
Սուլակ (Сулак), գյուղ Ռուսաստանի Սարատովի մարզի Կրասնոպարտիզանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սարատովի մարզի Կրասնոպարտիզանսկի շրջանի բնակավայրեր
Կոնստանտինովկա (գյուղ, Սիմֆերոպոլի շրջան)
Կոնստանտինովկա (Костянтинівка, Konstantinovka), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Կոնստանտինովկա գյուղում բնակվում էր 1 286 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Իգնատիոս Սևլեռնեցի
Իգնատիոս վարդապետ, ինչպես նաև՝ Իգնատիոս Սևլեռնեցի, Իգնատիոս Շնորհալի , XII դարի հայ աստվածաբան և եկեղեցական գործիչ։
Կենսագրական տվյալները սակավ են։ Ուսուցումն անցել է Կարմիր վանքում, եղել է Սարգիս Շնորհալու, Գրիգոր Պահլավունու և Ներսես Շնորհալու ուսումնակից ընկերը ։ Այնուհետև տեղափոխվել է Կիլիկիա, դասավանդել է Սև լեռ վրա գտնվող վանքում։ Իր համադասարանցու պատվերով, այդ ժամանակ արդեն հայոց կաթողիկոս Գրիգոր Պահլավունու, գրել է «Ղուկասի Ավետարանի մեկնությունը» ։ Հաղորդագրության համաձայն Կիրակոս Գանձակեցին, Իգնատիոսը սկզբում չէր ուզում ընդունել պատվերը, հիմնվելով փորձի պակասի վրա։ Բայց հետո երազում տեսել է, թե ինչպես մի խումբ հայ վարդապետներ, նստած վառ լուսավոր դռան առջև, թույլ չեն տալիս մտնել այդ դռնով, քանի որ նա հրաժարվել է գրել «Մեկնությունները»։ Երազով ոգևորված, Իգնատիոսը գրել է «Մեկնություններ», ընդ որում նկարագրել է այն ոչ որպես խորը գիտելիքներ և ընդհանուր օգտագործման համար ։ Չնայած դրան, աշխատանքը տարբերվում է գեղեցիկ ոճով և հարուստ լեզվով ։ Իգնատիոսի «Մեկնությունները» հրատարակվել են 1735 և 1824 թվականներին Պոլսում ։ Մեզ հասել է ձեռագրի պատճենը, ստեղծված 1204 թվականին ոմն Գրիգորի կողմից  ։ Իգնատիոսին վերագրում են նաև «Առաքյալների գործողությունների մեկնություններ» բացատրական աշխատանքը ։
Ծանոթագրություններ
Կատեգորիա:Հայ աստվածաբաններ Կատեգորիա:Հայ եկեղեցական գործիչներ Կատեգորիա:Հայ գիտնականներ
Ուկրաինայի հայերի միության գավաթ
Ուկրաինայի հայերի միության գավաթ, ազատ ոճի ըմբշամարտի տղամարդկանց միջազգային մրցաշար, որը կազմակերպվում է «Ուկրաինայի հայերի միության» կողմից և ամեն տարի անցկացվում է Կիևում։
Պատմություն
«Ուկրաինայի հայերի միության» հիմնադրված մրցաշար, որն իր մրցանակային ֆոնդով համարվում է աշխարհի խոշորագույն մրցաշարերից մեկը ։ 2013 թվականին հայտնի է դարձել, որ «Ուկրաինայի հայերի միության գավաթի» ազատ ոճի ըմբշամարտի միջազգային մրցաշարը ներառվել է FILA-ի օրացույցում (International Federation of Associated Wrestling Styles - FILA) ։
«Ուկրաինայի հայերի միության» նախագահ Վիլեն Շատվորյանը բարձր է գնահատել առաջին մրցաշարի հաջողությունը ։
2014 թվականին Ուկրաինայի հայերի միության գլխավոր մրցանակին է արժանացել Հայաստանի երիտասարդական հավաքականի նախկին մարզիչ, Հայաստանի վաստակավոր մարզիչ Մանվել Սահրադյանը ։
2012 թվականի մրցաշար
«Ուկրաինայի հայերի միության գավաթի» ազատ ոճի ըմբշամարտի միջազգային մրցաշարն առաջին անգամ անցկացվել է 2012 թվականին, Ուկրաինայի մայրաքաղաք Կիևում։ Միջոցառումն անցկացվել է սեպտեմբերի 29-ից 30-ը՝ Սպորտի պալատում։ Առաջին մրցաշարին մասնակցել են աշխարհի տասներկու երկրների մարզական թիմեր։ Մրցումներն անցկացվեցին յոթ քաշային կարգերում՝ 55, 60, 66, 74, 84, 96 և 120 կգ։ Ուկրաինացի ըմբիշները յոթ քաշային կարգերից չորս ոսկե մեդալ նվաճեցին, Ռուսաստանի ըմբիշները նվաճեցին երկու ոսկե մեդալ և մեկ ոսկե մեդալ՝ Վրաստանը։ Թիմային հաշվարկում Ուկրաինայի ազատ ոճի ըմբշամարտի հավաքականը դարձել է «Ուկրաինայի հայերի միության գավաթի» գավաթակիր։
Ծանոթագրություններ
Կատեգորիա:Ըմբշամարտի մրցաշարեր Ուկրաինայում Կատեգորիա:Սպորտային մրցումներ Կիևում Կատեգորիա:Ուկրաինայի հայերի միության կողմից անցկացվող մրցաշարեր
Ալվիս Հերմանիս
Կենսագրություն
Ծնվել է լրագրող և հրատարակիչ Վոլդեմար Հերմանիսի ընտանիքում։
Մինչև տասնհինգ տարեկանը սովորել է Ռիգայի «Դինամո» հոկեյի ակումբի մարզադպրոցում, որն ստիպված է եղել թողնել առողջական վիճակի պատճառով։
Հաճախել է ՎԷՖ գործարանի Մշակույթի պալատի «Ռիգաս պանտոմիմա» համույթը՝ Ռոբերտ Լիգերսի ղեկավարությամբ (1981—1982)։ Ավարտել է Ռիգայի կինոստուդիայի կինոդերասանի ժողովրդական ստուդիան (1985, մանկավարժներ՝ Առնոլդ Լինինշ և Այնա Մատիսա)։ 1984-ից 1988 թվականներին սովորել է Լատվիայի Յազեպ Վիտոլի անվան պետական կոնսերվատորիայի թատերական ֆակուլտետը (մանկավարժներ՝ Մ. Կիմելե, Է. Ֆրեյբերգս, Ի. Ադերմանիս, Մ. Տենիսոնս)։
Ռիգայի Նոր թատրոնի բեմում է 1987 թվականից՝ Ֆրանց Կաֆկայի «Դատավարություն» վեպի ուսանողական բեմադրությամբ։
2021 թվականին միացել է Լատվիայի արվեստագետներն՝ կոչ անելով Ադրբեջանին արագացնել հայ զոհերի մարմինների և գերիների վերադարձը ։
Արտաքին հղումներ
Կատեգորիա:Լատիշ ռեժիսորներ Կատեգորիա:Լատիշ դերասաններ Կատեգորիա:«Ոսկե դիմակ» մրցանակի դափնեկիրներ
Շառլ Բուայե
Շառլ Բուայե (Charles Boyer, )), ֆրանսիական ծագումով ամերիկացի դերասան, ով չորս անգամ առաջադրվել է «Օսկար» մրցանակին։
Կյանքը և ստեղծագործությունը
Երիտասարդության տարիներին Սորբոննայում ուսումնասիրել է փիլիսոփայություն, հետո սովորել է փարիզյան կոնսերվատորիայում, խաղացել է թատրոնում։ Առաջին անգամ նկարահանվել է ֆիլմում 1920 թվականին, Բուայեն հանդես էր գալիս ռոմանտիկ հերոսների դերերում։ 1929 թվականին նա գնում է Հոլլիվուդ։ 1932 թվականին դերասանուհի Ջին Հարլոուի հետ խաղում է «Շիկահեր կինը» ֆիլմում, որից հետո ետ է վերադառնում Ֆրանսիա։ Այստեղ հաջողությամբ նկարահանվում է «Լիլիոն» ֆիլմում։ 1934 թվականին Բուայեն վերադառնում է ԱՄՆ։ ԱՄՆ-ում նա խաղում է այնպիսի դերասանների հետ, ինչպիսիք են՝ Լորետտա Յանգը (ֆիլմ «Քարավան»), Քեթրին Հեփբորնը («Կոտրված սիրտ»), Մառլեն Դիտրիխը («Ալլահի այգի»)։ Միաժամանակ Բուայեն հասցնում է նկարահանվել նաև Ֆրանսիայում՝ Անատոլ Լիտվակի «Մայերլինգ» ֆիլմում, որտեղ խաղում է թագաժառանգ Ռուդոլֆի դերը, որը դառնում է Բուայեի լավագույն աշխատանքներից մեկը։
Հաջորդ տարիներին նկարահանվում է հիմնականում ԱՄՆ-ում։ Արժե թվել հետևյալ ֆիլմերը. «Պատմություն,որ կատարվել է գիշերը» Ջին Արթուր հետ, «Մարիա Վալևսկայա» Գրետա Գարբոյի հետ (այս ֆիլմում Բուայեն խաղացել է Նապոլեոնի դերը), «Այս ամենը և դրախտը նույնպես» Բեթ Դեվիսի հետ, «Սիրային պատմություն» Դանն Այրինի հետ (1939), «Հետաձգե՛ք լուսաբացը» Օլիվիա դե Հևիլլենդի հետ (1941), «Հավատարիմ գեղեցկուհի» Ջոան Ֆոնտեյնի հետ (1943), «Գազային լույս» Ինգրիդ Բերգմանի հետ (1944), կատակերգություն «Նորից միասին» Դանն Այրինի հետ (1944)։ 1951 թվականին դերասանը դառնում է «Four Star Television» հեռուստաընկերության ստեղծողներից մեկը։ 1966 թվականին մտնում է Ռենե Կլեմանի «Վառվու՞մ է արդյոք Փարիզը» ֆիլմի դերասանական աստղային կազմի մեջ։
Շառլ Բուայեն ինքնասպան է եղել իր կնոջ՝ Պատրիսիա Պատերսոնի (ում հետ ապրել է 44 տարի) մահվանից երկու օր անց (ընդունել է քնաբերի չափից մեծ դոզա)։
Ծանոթագրություններ
Կատեգորիա:Ամերիկացի դերասաններ Կատեգորիա:Ինքնասպաններ Կատեգորիա:Ֆրանսիացի դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի երգիչներ Կատեգորիա:Պատվո լեգեոնի շքանշանի ասպետներ Կատեգորիա:Դեղերի չարաշահումից մահացածներ Կատեգորիա:Ամերիկացի հեռուստատեսային դերասաններ Կատեգորիա:Թատրոնի դերասաններ Կատեգորիա:«Թոնի» մրցանակի դափնեկիրներ Կատեգորիա:Ամերիկացի կինոդերասաններ
Խոսե Կլարամունտ
Խոսե Կլարամունտ Վեգա Տոռես, հայտնի ֆուտբոլիստ՝ կիսապաշտպան։ Ամբողջ ֆուտբոլային կարիերան անցկացրել է իսպանական Վալենսիա ակումբում։
Ակումբային կարիերա
Խոսե Կլարամունտը սկսել է ֆուտբոլ խաղալ 1960 թվականի կեսերին երիտասարդական Վալենսիայի ակումբում։ 1966 թվականի ամռանը Խոսեին նկատեց այն ժամանակների հայտնի մարզիչ Մունդոն, ով մարզում էր «Չղջիկներ» թիմին։ Նա վերցրեց Կլարամունտին շրջագայության Լատինական Ամերիկայով (որի մի մասն էր կազմում Աշխարհի փոքր գավաթը), իսկ Եվրոպա վերադառնալուց հետո ավելացրեց նրան իր հիմնական թիմում։ 1967 թվականին խաղալով Վալենսիայի կազմում՝ Կլարամունտը հաղթեց Գեներալիսսիմուսի գավաթը։
Կլարամունտը խաղացել է կիսապաշտպանի տարբեր դիրքերում՝ աջ կամ ձախ հարձակվող։ 1970 թվականին նոր մարզիչը՝ Ալֆրեդո Դի Ստեֆանոն Կլամանտուրին տեղափոխեց դաշտի կենտրոն։ Այնտեղ նրա խաղընկերը դարձավ Եվրոպայի չեմպիոն՝ Պակիտոն ։ Դի Ստեֆանոյի որոշումը պարզվեց հաջող էր։ Պակիտոն և Կլարամունտը կազմել էին հաջող միավորում՝ գրավ դնելով Վալենսիայի հաղթանակը։ 1970-1971 թվականներին «Չղջիկները» հասան ազգային գավաթի խաղերի եզրափակչին՝ այնտեղ զիջելով տեղը Բարսելոնային 4։3 հաշվով։
Կլարամունտը խաղաց «Վալենսիայի» ևս 7 տարի, որից հետո ավարտեց իր կարիերան մասամբ վնասվածքների պատճառով, մասամբ էլ մարզչական շտաբում տարաձայնությունների։
Կարիերան հավաքականում
Կլարամունտին առաջին անգամ կանչեցին Իսպանիայի հավաքական 1968 թվականին, երբ Խոսեն 22 տարեկան էր։ Նա խաղացել է 2 խաղ աշխարհի առաջնությունում և 2 խաղ Եվրոպայի առաջնությունում, բայց երբեք չի խաղացել մեծ խաղերի եզրափակչում։ Եվրո-1976-ին Կլամանտուրը եղել է թիմի ավագ ։
Ծանոթագրություններ
Կատեգորիա:Իսպանիայի հավաքականի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ
Սարկոիդոզ
Սարկոիդոզ, հիվանդություն, որի ժամանակ դիտվում է բորբոքային բջիջների կուտակումների՝ գրանուլոմաների առաջացում ։ Հիվանդությունը սովորաբար սկսվում է թոքերում, մաշկում կամ ավշահանգույցներում ։ Ավելի հազվադեպ ախտահարվում են աչքերը, լյարդը, սիրտը, ուղեղը ։ Այս հիվանդության ժամանակ կարող է ախտահարվել ցանկացած օրգան ։ Նշաններն ու ախտանիշները կախված են ախտահարված օրգանից ։ Հաճախ ախտանիշներ ընդհանրապես չեն լինում, կամ դրանք շատ մեղմ են ։ Եթե ախտահարվում են թոքերը, կարող է դիտվել ծանր շնչառություն, հազ, հևոց և/կամ ցավ կրծքավանդակում ։ Որոշների մոտ կարող է զարգանալ Լյոֆրենի համախտանիշը (Löfgren syndrome), որն ուղեկցվում է տենդով, մեծացած ավշահանգույցներով, հոդաբորբերով և հանգուցավոր էրիթեմա կոչվող ցանավորմամբ ։
Սարկոիդոզի պատճառն անհայտ է ։ Ոմանք կարծում են, որ այն կարող է ժառանգական նախատրամադրվածություն ունեցող մարդկանց մոտ առաջանալ ինֆեկցիայի կամ քիմիական նյութերի հանդեպ իմունային պատասխանի հետևանքով ։ Ընտանիքի՝ սարկոիդոզով տառապող անդամ ունենալը մեծացնում է հիվանդանալու ռիսկը ։ Ախտորոշումը հիմնված է նշանների ու ախտանիշների վրա և կարող է հաստատվել բիոպսիայով ։ Սովորաբար հայտնաբերվում են մեծացած ավշահանգույցներ երկու թոքերի արմատներում, կալցիումի բարձր քանակ արյան մեջ՝ պարաթիրոիդ հորմոնի նորմալ մակարդակի պայմաններում, անգիոտենզին փոխակերպող ֆերմենտի (ԱՓՖ) բարձր քանակ արյան մեջ ։ Ախտորոշումը դրվում է միայն նմանատիպ ախտանիշներ առաջացնող մյուս հիվանդությունները ժխտելուց հետո, ինչպիսին օրինակ տուբերկուլոզն է ։
Սարկոիդոզը կարող է բուժվել մի քանի տարվա ընթացքում առանց որևէ դեղորայքային միջամտության ։ Սակայն որոշ մարդկանց մոտ կարող հիվանդությունը կարող է լինել երկարատև և ծանր ընթացքով ։ Որոշ ախտանիշներ կարող են բարելավվել հակաբորբոքային դեղորայք օգտագործելու շնորհիվ. օրինակ՝ իբուպրոֆեն ։ Այն դեպքերում, երբ հիվանդությունն առաջցանում է լուրջ առողջական խնդիրներ, օգտագործում են ստերոիդներ. օրինակ՝ պրեդնիզոն ։ Մետոտրեքսատը, քլորոկինը կամ ազատիոպրինը կարող են զուգակցված օգտագործվել՝ նվազեցնելու համար ստերոիդների կողմնակի էֆեկտները ։ Մահանալու ռիսկը 1-7% է ։ Հիվանդության կրկնվելու հավանականությունը այն մարդկանց մոտ, ովքեր արդեն նախկինում տառապել են դրանով, 5%-ից ցածր է ։